open-index/open-wikipedia-markdown huggingface dataset:
Բերգիանական բուսաբանական այգի

**Բերգիանական բուսաբանական այգի** (), Շվեդիայի մայրաքաղաք Ստոկհոլմի հյուսիսում գտնվող բուսաբանական այգի։ Տեղակայված է Շվեդիայի բնական պատմության թանգարանի մոտակայքում և հանդիսանում է Ստոկհոլմի համալսարանի հիմնական կամպուսը։ Բուսաբանական այգու տնօրենը հայտնի է որպես Բերգիանական պրոֆեսոր։

## Պատմություն
Բերգիանական բուսաբանական այգին հիմնադրվել է 1791 թվականին *Bergielund* այգու տարածքում պատմաբան Բենգտ Բերգիուսի (1723-1784) և  նրա եղբոր՝ բուսաբան Պետեր Յունաս Բերգիուսի (1730-1790) կալվածքում, որը գտնվում է Ստոկհոլմի կենտրոնում ժամանակակից Վասաստադենի շրջանի *Karlbergsvägen* փողոցում։ Նրանց մահից հետո կալվածքը հանձնվեց Շվեդիայի թագավորական գիտությունների ակադեմիային։

Այգին իր ներկայիս գտնվելու վայրն է տեղափոխվել 1885 թվականին տնօրեն Վեյթ Բրեխեր Վիտտրոկի ղեկավարման ժամանակ, որն էլ այգուն տվել է իր ժամանակակից տեսքը։

## Նկարագրություն
Այգին գտնվում է Ստոկհոլմի հյուսիսում՝ Ստոկհոլմի համալսարանի և Շվեդիայի բնական պատմության թանգարանի հարևանությամբ։ 1980-ական թվականներից բուսաբանական այգու մի մասը պատկանում է Ստոկհոլմի համալսարանին։

Այգում ներկայացված են ավելի քան 7 հազար տարբեր տեսակի բույսեր։ 1900 թվականից այգում բացվեց ջրային մերձարևադարձային բույսերի Վիկտորիա ջերմոցը։ Այգու տարածքում է գտնվում նաև Էդվարդ Անդերսոնի անվան ջերմոցը։ 1991 թվականին այգու հիմնադրման 200-ամյակի կապակցությամբ հիմնադրվեց «Ճապոնական լճակը»։ 2010 թվականից այգում գործում է ճահճային բուսատեսակների ցուցադրությունը։

## Բերգիանական  պրոֆեսորներ
Բերգիուս եղբայրների  կտակի համաձայն բուսաբանական այգու տնօրենները միաժամանակ համարվում են պրոֆեսորներ։  
* 1791- 1818 - Պետեր Ուլոֆ  Սվարց
* 1823- 1856 - Յուհան Էմանուել Վիկստրյոմ
* 1857- 1879 - Նիլս Յուհան Անդերսոն
* 1879- 1914 - Վեյթ Բրեխեր Վիտտրոկ
* 1915- 1944 - Ռոբերտ Էլիաս Ֆրիս
* 1944- 1965 - Կարլ Ռուդոլֆ Ֆլորին 
* 1970- 1983 - Մոնս Ռյուբերգ
* 1983- 2001 - Բենգտ  Էդվարդ Յունսել
* 2002 թվականից - Բիրգիտտա Բրեմեր

## Պատկերասրահ

Bergianska 3.jpg|Էդվարդ Անդերսոնի ջերմոց
Bergianska tradgarden 6.jpg|Ճապոնական լճակ
Bergianska 4.jpg|Ճապոնական լճակ
Victoria vaexthus 1.jpg|Վիկտորիա ջերմոց
Victoriaväxthuset i Bergianska trädgården.jpg|Վիկտորիա ջերմոց


## Ծանոթագրություններ

Կատեգորիա:1791 հիմնադրումներ Շվեդիայում
Կատեգորիա:Շվեդիայի բուսաբանական այգիներ
Կատեգորիա:Շվեդիայի գիտությունների թագավորական ակադեմիա
Կատեգորիա:Շվեդիայի տեսարժան վայրեր
Կատեգորիա:Ստոկհոլմի տեսարժան վայրեր
Օկտյաբրսկի շրջան (Դոնի Ռոստով)

**Օկտյաբրսկի շրջան շրջան** (), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։ Ձևավորվել է 1937 թվականին։

Սահմանակցում է քաղաքի Խորհրդային, Լենինսկի, Կիրովսկի, Վորոշիլովսկի և Ռոստովի մարզի Մյասնիկովի շրջանների հետ։ Զբաղեցնում է 49,5 կմ² տարածք։

## Բնակչություն

Բնակչության թվաքանակը կազմում է 153,8 հազար մարդ, իսկ բնակչության խտություն՝ 3469 մարդ/կմ²։

Շրջանի աշխատող բնակչությունը կազմում է 77 528 մարդ, թոշակառուները՝ 35 639 մարդ (այդ թվում՝ 100 տարեկանի հասած 3 մարդ), երեխաները մինչև 7 տարեկան՝ 7202 մարդ, սովորողները՝ 17 137 մարդ, ուսանողները՝ 14 134 մարդ, աշխատունակ տարիքի հաշմանդամները՝ 3 104 մարդ (այդ թվում՝ աշխատող 944 մարդ), գործազուրկերը՝ 969 մարդ։

### Էթնիկական կազմ
Ըստ էթնիկական կազմի շրջանի բնակչության 86 %-ը կազմում են ռուսները, 5 %-ը՝ ուկրաինացիները, 3 %-ը՝ հայերը, 1 %-ը՝ բելառուսները, իսկ 5 %-ը կազմում են այլ ազգության մարդիկ։

## Գիտություն և կրթություն
* 6 գիտահետազոտական ինստիտուտ,
* 3 բարձրագույն ուսումնական հաստատություն, որոնցում սովորում են 13831 ուսանող, այդ թվում՝ 121 օտարերկրյա ուսանող,
* 2 տեխնիկում, որոնցում սովորում են 1199 մարդ,
* 3 ուսումնարան, որոնցում սովորում են 1417 մարդ,
* 16 հանրակրթական դպրոց, որոնցում սովորում են 11799 մարդ (այդ թվում՝ մեկ համացանցային դպրոց)
* 2 գիմնազիա, որոնցում սովորում են 938 մարդ
* 27 մինչդպրոցային հաստատություն, որոնցում սովորում են 3363 երեխա

## Բուժապրոֆիլակտիկ հաստատություններ
* Հիվանդանոց՝ 1, որի տարողությունը կազմում է 1250 տեղ
* Պոլիկլինիկաներ՝ 6 և 3 մանկական
* Դեղատներ, դեղագործական կետեր և տաղարներ՝ 82
* 2 սանատորիա («Հույս» և «Ռոստովսկի») և 2 պրոֆիլակտորիում

## Մշակույթ և սպորտ
* Գրադարաններ՝ 8 ընդհանուր 391 հազար օրինակ գրքային ֆոնդով
* Ակումբներ և մշակույթի ամրոցներ՝ 3 հատ 1950 նստատեղով
* Լողավազաններ՝ 5
* Մարզադահլիճներ՝ 30
* Մարզադաշտ՝ 1
* Մանկական հրապարակներ՝ 108 (այդ թվում՝ 84 բակային և 24 դպրոցային)
* Հրաձգարաններ՝ 3

## Հանգիստ և տեսարժան վայրեր
300 px|thumb|Վոենվեդ առևտրի կենտրոն
* Ռոստովի կենդանաբանական այգի՝ մտնում է Ռուսաստանի ամենախոշոր կենդանաբանական այգիների եռյակի մեջ։ Նրա հավաքածուում պահվում են 450 տեսակի  կենդանի, որոնցից 102-ը գտնվում են Կարմիր գրքում
* Եկամտային տուն Ի. Մ. Տրոֆիմենկո
* Այգիներ՝ 3
* Զբոսապուրակներ և հանգստի ուսանողական այգիներ՝ 6
* 1993 թվականին վերանորոգվել և այժմ գործում է Իվերսկի կանանց վանքը, որը հիմնադրվել է 1903 թվականին
* Կաթոլիկական եկեղեցի Չուկովսկու անվան զբոսապուրակում
* Հուշարձաններ՝ 12
* Հուշատախտակներ՝ 10

## Ծանոթագրություններ

## Արտաքին հղումներ
* Դոնի Ռոստովի Օկտյաբրսկի շրջան

Կատեգորիա:Դոնի Ռոստովի շրջաններ
Օմալոս

**Օմալոս** (), փոքր գյուղ արևմտյան Կրետեում, Խանիա նոմի Մուսուրի շրջանում։ Հունարեն «Ομαλός» բառը նշանակում է հարթ, կանոնավոր՝ բարձրավանդակ իմաստով։

## Նկարագրություն
Օմալոսը տեղակայված է Օմալոսի բարձրավանդակի () հյուսիս-արևելյան հատվածում՝ Խանիայից 38 կմ հարավ՝ Սպիտակ լեռներում (Լեֆկա Օրի)։ Բարձրավանդակի տարածքը 15 կմ² է և ընկած է երեք մարզի՝ Պլատանիասի Մուսուրի հատվածի (նախկինում՝ Կիդոնիա), Սֆակիայի և Արևելյան Սելինոյի խաչմերուկում։ Չնայած բնակավայրը գտնվում է Մուսուրիում, սակայն բարձրավանդակի մեծ մասը գտնվում է Արևելյան Սելինոյում։ thumbnail|Օմալոսի բարձրավանդակ|203x203փքսԲարձրավանդակին կարելի է մոտենալ երեք կողմից՝ արևմուտքից՝ Խանիա-Սուգիա ճանապարհից, հյուսիսից՝ Օմալոսից, և հարավից։ Օմալոսը 5 կմ է հեռու Քսիլոսկալոյի կիրճի մուտքից և հիմնականում հայտնի է դարձել արշավներ կազմակերպելու շնորհիվ։ Հին քարը  Օմալոսը արևմուտքից միացնում է Այիա Իրինի համայնքին, որտեղից այն միանում է Այիա Իրինի Կիրճին։

Զով կլիման և բերրի հողը թույլ են տալիս աճեցնել տարբեր մրգեր և բանջարեղեն, այդ թվում՝ կարտոֆիլ, խնձոր, ինչպես նաև հացահատիկ։ Քարե փոքրիկ տներում (միտատա) սովորաբար պատրաստվում է տեղական պանիր (գրավիերա)։ Ավելի տաք եղանակին հովիվներն իրենց հոտը տանում են արոտավայր (*madares*, μαδάρες) Լեֆկա Օրիի լանջերին։

## Աշխարհագրություն
Ի սկզբանե ենթադրվում էր, որ լիճը կորցրել է իր ջրերը Ցանի քարանձավի միջոցով։ Քարանձավը գտնվում է դեպի Խանիա տանող ոլորուն ճանապարհի աջ կողմում՝ Օմալոսից մոտ 1,6 կմ հեռավորության վրա։

Քսիլոսկալոսում (1250մ) կա երկու գագաթ՝ Գինգիլոսը (2080մ) և Վոլակիասը (2116մ), որը լեգենդը կապում է Զևսի հետ։ Վերջինս ծնվել է Կրետեում։ Ավելի արևմուտք գտնվում են Ագաթոպի (1768մ) և Փսիլաֆի (1984մ) լեռները։

## Պատմություն
thumb|Խաձիմիխալիս Յաննարիս 1833-1916, լուսանկարը՝ 1890|192x192փքս
Օսմանյան կայսրության դեմ ապստամբությունների ժամանակ թուրքերին հազվադեպ էր հաջողվում թափանցել սարահարթի վրա։ Ըստ որոշ աղբյուրների՝ Օմալոս անվանումը ծագում է «*Πότε θα κάνει ξαστεριά πότε θα Φλεβαρίσει να πάρω το τουφέκι μου...να κατεβώ στον Ομαλό»* հեղափախական երգից։

Ցանի քարանձավը կոչվել է ի պատիվ թուրքական ներխուժման առաջին տարիներին հեղափոխական առաջնորդ Ցանիս Մարկոսի, որն այն իր որջն էր դարձրել։ Նրա մականունը «Ֆոբոս» (վախ) է։ Քարանձավն ունի մոտ 2,5 կմ երկարություն և իջնում է մինչև 241 մետր։ Սա իրականում փակ կիրճ է։

Կրետեի հեղափոխական Խաձիմիխալիս Յաննարիսը (1833-1916) ծնվել է հարևան Լակկիում և հայտնի է դարձել 1855-1869 թվականների հակամարտություններում։ Գերի է ընկել, բայց բանտից փախել է Խանիա, իսկ հետո աքսորվել Օդեսա։ 1912 թվականին նա ընտրվել է հունական խորհրդարանում։ Չնայած որ նա մահացել է Խանիայում, բայց իր ցանկությամբ թաղվել է Օմալոսում, որտեղ Ցանի քարանձավի մոտ կա նրան նվիրված եկեղեցի։

Երկրորդ համաշխարհային պատերազմի ժամանակ բարձրավանդակը օգտագործվել է որպես օդանավակայան։

## Ծանոթագրություններ

## Արտաքին հղումներ
* Wikimapia
* Mapcarta
* Greek Travel Pages
* EALO (ΕΤΑΙΡΕΙΑ ΑΝΑΠΤΥΞΗΣ ΛΑΚΚΩΝ ΟΜΑΛΟΥ) 

Կատեգորիա:Հունաստանի բնակավայրեր
Փարիզի պատվավոր քաղաքացի

[250px|մինի|աջից|''[Շառլի Էբդո|Charlie Hebdo* թերթին Փարիզի պատվավոր քաղաքացու կոչում տալու մասին հայտարարություն [[Օտել դե Վիլ (Փարիզ)|Օտել դե Վիլի]] պատին, 2015 թվական]]
*'«Փարիզի պատվավոր քաղաքացի»''' (), կոչում, որ սահմանվել է 2001 թվականին և շնորհվում է Փարիզի խորհրդի կողմից «հանուն դեմոկրատիայի, մարդու իրավունքները հարգելու և ազատության պայքարելու» համար։

2018 թվականի տվյալներով՝ Փարիզի պատվավոր քաղաքացիները 21-ն են, այդ թվում՝ 13 տղամարդ, 6 կին, մեկ բնական օբյեկտ և մեկ հրատարակություն.

## Փարիզի պատվավոր քաղաքացիների ցանկ (2001 թվականից)

## Չընտրված թեկնածուներ

## Ծանոթագրություններ

## Արտաքին հղումներ
* 

Կատեգորիա:2001 հիմնադրումներ
Կատեգորիա:Ֆրանսիայի պարգևներ
Ադրիանա ֆոն Փյոթինգ

**Ադրիանա ֆոն Փյոթինգ** (Adrienne Gräfin von Pötting, ), ավստրիացի նկարչուհի, կոմսուհի։

## Կենսագրություն
Ադրիանա ֆոն Փյոթինգը ծնվել է Բոհեմիայի Խրուդիմ քաղաքում (Չեխիա), 1856 թվականին։ Նկարչության դասեր է առել, կերպարվեստի նրբությունների մեջ խորացել ու հմտացել Ավստրիայի մայրաքաղաքում՝ Վիեննայում, անվանի նկարիչներ Կարլ ֆոն Բլասի և Հանս Կանոնի ղեկավարությամբ։ Առաջին անգամ նրա աշխատանքները ցուցադրվել են 1893 թվականին Ամերիկայի Միացյալ Նահանգներում՝ Չիկագոյում, այսպես կոչված՝ Կանանց կառույցում կազմակերպված Կոլումբոսյան համաշխարհային ցուցահանդեսում։  Հետագայում նկարչուհու ստեղծագործությունները ներկայացվել են մի շարք այլ ցուցահանդեսներում ևս։

Ազնվականական տոհմից սերող, կոմսուհու տիտղոս կրող արվեստագետ կինը իր մահկանացուն կնքել է միջերկրածովյան առողջարանային Աբացիա քաղաքում (ներկայումս՝ խորվաթական Օպատիա քաղաքը), 1909 թվականին։

## Պատկերասրահ

Adrienne von Pötting Federvieh und Schweine.jpg|*Թռչուններ ու խոզեր*
Adrienne von Pötting - Von Der Jahrestag, 1891.jpg|*Ինչպես ամեն տարի*, 1891
Adrienne von Pötting - In der Stube, 1889.jpg|*Սենյակում*, 1889


## Ծանոթագրություններ

## Արտաքին հղումներ
*  
* Ադրիանա ֆոն Փյոթինգի աշխատանքները ArtNet-ում

Կատեգորիա:19-րդ դարի կին արվեստագետներ
Կատեգորիա:Ավստրիացի նկարչուհիներ
Իվան Պոպով (շախմատիստ)

**Իվան Վլադիմիրովիչ Պոպով** (, ), ռուս շախմատիստ։ 2007 թվականին Շախմատի միջազգային ֆեդերացիան նրան շնորհել է գրոսմայստերի կոչում։

## Կենսագրություն
2006 թվականին հաղթել է Կիրիշիում անցկացվող «Վանյա Սոմովի հիշատակին Աշխարհի երիտասարդ աստղեր» մրցաշարում, որտեղ Ռուսաստանն ստացել է 8½/11 միավոր՝ Յան Նեպոմնյաշչիից կես միավոր ավել։ 2007 թվականին դարձել է Ռուսաստանի պատանեկան չեմպիոն։ Նույն թվականին հաղթել է Շախմատի աշխարհի երիտասարդական առաջնության մինչև 18 տարեկանների խմբում և երկրորդ տեղն է գրավել Շամատի աշխարհի պատանիների առաջնությունում։

2012 թվականին Պոպովը հաղթել է Շախմատի Մոսկվայի առաջնությունում։ Հաջորդ տարի մասնակցել է ՖԻԴԵ-ի աշխարհի գավաթին, բայց առաջին փուլում պարտվել է Մարկուս Ռագերին։

2015 թվականի հունվարին Չեննայի միջազգային օփենում գրավել է 7-րդ հորիզոնականը։ Նույն թվականի սեպտեմբերին մասնակցել է Աշխարհի գավաթին, որից առաջին փուլում դուրս է մնացել՝ Սամուել Շանկլանդին պարտվելու պատառով։ Երկու ամիս անց Մինսկում հաղթել Արագ շախմատի Եվրոպայի առաջնությունում։ 2016 թվականի հունվարին Պոպովը հաղթել է 14-րդ Պարսվնաթ Դելի միջազգային օփենում։ Նույն թվականին խաղացել է Եվրոպայի շախմատի ակումբային գավաթում, որտեղ ստացել է բրոնզե մրցանակ։

## Մարզական նվաճումներ

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*Ivan Popov chess games at 365Chess.com
*
*Ivan Popov team chess record at Olimpbase.org

Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Կատեգորիա:Ռուս շախմատիստներ
Պեդրո Պոռո

**Պեդրո Պոռո** (, ), իսպանացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Ռեալ Վալյադոլիդի կազմում։ Խաղում է աջ պաշտպանի և վինգերի դիրքում։

## Ակումբային կարիերա
### Ժիրոնա
Պոռոն հանդես է եկել Խիմնաստիկո Դոն Բենիտոյի և Ռայո Վալեկանոյի ակադեմիաներում։ 2017 թվականի օգոստոսի 10-ին նա միացավ Ժիրոնային։ 2018 թվականի հուլիսի 2-ին իսպանացին երկարաձգեց իր պայմանագիրը ակումբի հետ մինչև 2022 թվականը։ Իր պրոֆեսիոնալ դեբյուտը նշեց նոյեմբերի 28-ին՝ փոխարինման մտնելով Իսպանիայի գավաթի Լևանտեի դեմ խաղում։ Առաջին հանդիպումը Լա Լիգայում անցկացրեց օգոստոսի 17-ին՝ թիմի մեկնարկային կազմում խաղադաշտ դուրս գալով Ռեալ Վալյադոլիդի դեմ խաղում։ Օգոստոսի 18-ին Պոռոն 1 տարով երկարաձգեց իր պայմանագիրը։ Իր առաջին գոլը պրոֆեսիոնալ կարիերայում խփեց 2019 թվականի հունվարի 31-ին՝ Իսպանիայի գավաթի Ռեալ Մադրիդի դեմ խաղում։ Ժիրոնայի կազմում Պոռոն անցկացրեց 35 հանդիպում՝ դառնալով 1 գոլի և 4 գոլային փոխանցման հեղինակ։

### Մանչեսթեր Սիթի
2019 թվականի օգոստոսի 8-ին Պոռոն 11 միլիոն ֆունտ ստերլինգի դիմաց տեղափոխվեց Մանչեսթեր Սիթի, ինչից հետո վարձավճարով միացավ Ռեալ Վալյադոլիդին։ Իր դեբյուտը ակումբի կազմում նշեց օգոստոսի 24-ին՝ թիմի մեկնարկային կազմում խաղադաշտ դուրս գալով Ռեալ Մադրիդի դեմ խաղում։

## Միջազգային կարիերա
Պոռոն ներկայացրել է Իսպանիան մինչև 21 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 14-ի դրությամբ*

## Ծանոթագրություններ

## Արտաքին հղումներ
* Պոռոյի պաշտոնական Ինստագրամի էջը
* Պոռոն transfermarkt-ում
* Պոռոն soccerbase.com-ում
* Պոռոն WhoScored.com կայքում
* Պոռոն Վալյադոլիդի պաշտոնական կայքում 
* Պոռոն ՈՒԵՖԱ-ի պաշտոնական կայքում

Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կոնստանտին Տոլոկոննիկով

**Կոնստանտին Իգորևիչ Տոլոկոննիկով** (, ), թեթևատլետ, միջին երկարության ռուս վազորդ, որը մասնագիտացած է 800 մետր վազքի մեջ։ Տոլոկոննիկովը 2013 թվականին Աշխարհի և Եվրոպայի երիտասարդական առաջնություններում շահել է արծաթե մեդալ։ 2015 թվականին Եվրոպայի պատանեկան առաջնությունում վաստակել է ոսկե մեդալ՝ 4 × 400 մետր փոխանցումային վազքում։

2013 թվականի Աշխարհի երիտասարդական առաջնությանը Տոլոկոննիկովը վերջին 100 մետրի ընթացքում առաջ է անցել հինգ մարզիկից, նաև այդ պատճառով նա ստացել է «երկրորդ Բորզակովսկի» կեղծանունը (Յուրի Բորզակովսկին ռուս մարզիկ է, 2004 թվականի Օլիմպիական չեմպիոն)։ 2015 թվականի Եվրոպայի թիմային առաջնությունների սուպեր լիգայում և նույն թվականի Եվրոպայի պատանեկան առաջնություններում նա հանդես է եկել նույն ոճով։

2015 թվականի օգոստոսին Տոլոկոննիկովը առաջին անգամ հաղթել է Ռուսաստանի ազգային առաջնությունում՝ 1:45.76 արդյունքով։ Սակայն այս վազքում նա սկզբում հետ չի ընկել, ինչի շնորհիվ հայտնի է, փոխարենը ամբողջ ընթացքում գլխավորել է վազքը։ Նման արդյունքով նա 2015 թվականի Աշխարհի առաջնության մասնակցելու որակավորում է  ստացել։ Մի քանի օր անց Տոլոկոննիկովն ընտրվել է այդ առաջնությունում որպես Ռուսաստանի մասնակից։

## Նվաճումներ

## Ծանոթագրություններ

## Արտաքին հղումներ
* European Athletics profile
* IAAF profile
* Профиль Константина Толоконникова  на сайте all-athletics.com

Կատեգորիա:Ռուսաստանի սպորտի վարպետներ
Ես ձայն էի լսում

«**Ես ձայն էի լսում**» (), Աննա Ախմատովայի բանաստեղծությունը, որը նա գրել է 1917 տարի։ Այն ընդգրկվել է նրա «Սպիտակ գվարդիա»  () բանաստեղծական ժողովածուում և հետագայում դարձել Ախմատովայի՝ հայրենիքի թեմային նվիրված ամենասուր և հուզիչ բանաստեղծություններից մեկը։ Հետագայում վերահրատարակվել է։

## Թեմաներ և դրդապատճառներ
Բանաստեղծությունն արտացոլում է գայթակղության թեման, որը հեղինակին երևում է խորհրդավոր ձայնի տեսքով, իսկ «Мне голос был» (բառացի՝ «Ինձ ձայն էր (լսվում)») արտահայտության տրական հոլովաձևով շարահյուսական ձևը, որում քնարական հերոսը ներկայացվում է որպես ընդունող, կրող, ընդգծում է արտաքին հզոր ուժերի թեման, որոնք ազդում են մարդու, տվյալ դեպքում՝ քնարական հերոսուհու ճակատագրի վրա։

## Արտագաղթի թեման
Աննա Ախմատովայի առջև ծառացած գլխավոր երկընտրանքն է՝ գնալ արտագաղթի և հայրենիքից հեռու ապրել անիրավ վիճակում՝ կորցնելով իր կապերը հայրենիքի հետ կամ կիսել իր ժողովրդի ճակատագիրը հեղափոխական վերափոխումների պայմաններում, որոնք, ընդհանուր առմամբ, դրամատիկ դեր են խաղացել հեղինակի ճակատագրի մեջ։ Այդ ժամանակ Աննա Ախմատովայի աշխարհայացքին բնորոշ էր ժողովրդի հետ պատմական փորձություններ վերապրելու և նրա հետ կյանքի բոլոր ձախորդությունները կիսելու անհրաժեշտության գիտակցումը, ինչն էլ արտացոլվել է հետագայում գրված նրա հանգուցային բանաստեղծությունների շարքում, օրինակ՝ 1941 թվականի «Արիություն» () ստեղծագործության մեջ։ Ախմատովան այս բանաստեղծության մեջ իր արվեստում առաջին անգամ արտահայտել է ստեղծագործող մտավորականության այն հատվածի դիրքորոշումը, որը հստակորեն հանդես է եկել իր երկրի և ժողովրդի հետ միասին մնալու օգտին։ Շատ առումներով ստեղծագործությունը դարձել է վախկոտության ու ստորության հանդիմանություն նրանց համար, ովքեր գիտակցաբար ընտրել են դեգերումների ու Հայրենիքի դավաճանության ուղին՝ ենթարկվելով գայթակղող «ձայնին»։ Քնարական հերոսուհին իր հերթին չի ուրանում իր հայրենիքը և հավատարիմ է մնում խղճին («Աստծո ձայնին» ըստ Բլոկի)։

## Բանաստեղծական չափ
Բանաստեղծությունը գրված է քառոտնյա յամբով, որն աչքի է ընկնում հանդիսավոր ռիթմով։ Այն ուժեղացնում է ստեղծագործության պաթետիկան և բանաստեղծությանը տալիս է սրբազան-ներբողային իմաստ։

## Ծանոթագրություններ

## Արտաքին հղումներ
* Прекрасное стихотворение Анны Ахматовой 

Կատեգորիա:Աննա Ախմատովայի ստեղծագործություններ
Էրիկ Գարսիա

**Էրիկ Գարսիա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Սիթիի կազմում։ Խաղում է կենտրոնական պաշտպանի դիրքում։

## Ակումբային կարիերա
### Մանչեսթեր Սիթի
Ֆուտբոլիստի կարիերան Գարսիան սկսել է Բարսելոնայի ակադեմիայում։ 2017 թվականի ամռանը նա միացավ Մանչեսթեր Սիթիի երիտասարդական թիմին։ Իր պրոֆեսիոնալ դեբյուտը նշեց 2018 թվականի դեկտեմբերի 18-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Լեսթեր Սիթիի դեմ խաղում։ 2019 թվականի օգոստոսի 4-ին Գարսիան մնաց պահեստայինների նստարանին Անգլիայի սուպերգավաթի Լիվերպուլի դեմ խաղում, իսկ Մանչեսթեր Սիթին հաղթեց հետխաղյա 11-մետրանոցների հարվածաշարում և նվաճեց գավաթը։

## Միջազգային կարիերա
Գարսիան ներկայացրել է Իսպանիան բոլոր տարիքային երիտասարդական հավաքականներում։ 2017 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում և օգնելով իր թիմին հաղթել մրցաշարը։ Հոկտեմբերին Գարսիան մասնակցեց Մ17 աշխարհի առաջնությանը՝ խաղադաշտ դուրս գալով միայն 1 խաղում և օգնելով Իսպանիային դուրս գալ մրցաշարի եզրափակիչ, որտեղ նրանք պարտվեցին Անգլիային։ 2018 թվականին Գարսիան որպես Մ17 հավաքականի ավագ մասնակցեց Եվրոպայի առաջնությանը՝ անցկացնելով 4 հանդիպում և դառնալով 2 գոլի հեղինակ, իսկ Իսպանիան դուրս մնաց մրցաշարի քառորդ եզրափակչից։ 2019 թվականի հուլիսին նա մասնակցեց Հայաստանում կայացած Եվրոպայի Մ19 առաջնությանը՝ խաղադաշտ դուրս գալով թիմի բոլոր 5 խաղերում և ընդգրկվելով մրցաշարի խորհրդանշական հավաքականում։ Իսպանիան հաղթեց առաջնությունը՝ եզրափակչում 2-0 հաշվով պարտության մատնելով Պորտուգալիային։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 14-ի դրությամբ*

## Նվաճումներ
### Ակումբային
**Մանչեսթեր Սիթի**

* Անգլիայի սուպերգավաթ. 2019

### Միջազգային
**Իսպանիա Մ17**

* ՈՒԵՖԱ Եվրոպայի Մ17 առաջնություն. 2017
* ՖԻՖԱ աշխարհի Մ17 առաջնություն. երկրորդ տեղ.  2017

**Իսպանիա Մ19**

* ՈՒԵՖԱ Եվրոպայի Մ19 առաջնություն. 2019

### Անհատական
* ՈՒԵՖԱ Եվրոպայի Մ19 առաջնության խորհրդանշական հավաքական. 2019

## Ծանոթագրություններ

## Արտաքին հղումներ
* Գարսիայի պաշտոնական Տվիտերի էջը
* Գարսիայի պաշտոնական Ինստագրամի էջը
* Գարսիան transfermarkt-ում
* Գարսիան soccerbase.com-ում
* Գարսիան WhoScored.com կայքում
* Գարսիան Մանչեսթեր Սիթիի պաշտոնական կայքում
* Գարսիան Պրեմիեր Լիգայի պաշտոնական կայքում
* Գարսիան ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իսպանիայի հավաքականի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Բարսելոնայի ֆուտբոլիստներ
Ռոստովի պետական տնտեսական համալսարան

**Ռոստովի պետական տնտեսական համալսարան, ՌՊՏՀ** (), բարձրագույն ուսումնական հաստատություն Ռոստովի մարզի Դոնի Ռոստով քաղաքում, որը պատրաստում է տնտեսական մասնագիտությամբ դեմքեր։

## Պատմություն
1930-1931 թվականներին ԽՍՀՄ-ում ստեղծվել է ֆինանսա-տնտեսական ինստիտուտներ Մոսկվայում, Լենինգրադում, Խարկովում, Տաշքենդում, Իրկուտսկում, Կազանում, Կիևում և Դոնի Ռոստովում (1931):

**Ռոստովի ֆինանսա-տնտեսական ինստիտուտը** (ՌՖՏԻ) առաջացել է Հյուսիսկովկասյան պետական համալսարանի տնտեսական ֆակուլտետի բազայում (նախկին անվանումը Ռոստովի պետական համալսարան)։

1933 թվականի փետրվարի 28-ի ԽՍՀՄ-ի Ազգային Կոմիսարների խորհրդի որոշմամբ ՌՖՏԻ-ն ընդգրկվել է երկրի բարձրագույն ուսումնական հաստատությունների ցանկի մեջ, իսկ 1939 թվականի մարտի 11-ին Համամիութենական կոմիտեի բարձրագույն դպրոցի հրամանով սահմանվել է ինստիտուտի կանոնադրությունը։

1964 թվականի հոկտեմբերի 13-ին ՌԽՖՍՀ-ի բարձրագույն և միջին հատուկ կրթության նախարարության հրամանով ՌՖՏԻ-ն անվանափոխվել է **Ռոստովի ժողովրդական տնտեսության ինստիտուտ** (ՌԺՏԻ)։

1994 թվականին ինստիտուտը դարձել է ակադեմիա, իսկ 2000 թվականին՝ համալսարան։

## ԲՈՒՀի անվանումներ
* Ռոստովի ֆինանսա-տնտեսական ինստիտուտ (1931-1964),
* Ռոստովի ժողովրդական տնտեսության ինստիտուտ (1964-1994),
* Ռոստովի պետական տնտեսական ակադեմիա (1994-2000),
* Ռոստովի պետական տնտեսական համալսարան (2000-ից)։

### Ֆակուլտետներ
ԲՈՒՀն իր մեջ ներառում է յոթ ֆակուլտետ՝
* Մենեջմենթի և ձեռնարկատիրության
* Առևտրի
* Համակարգչային տեխնոլոգիաների և տեղեկատվական ապահովության
* Հաշվառա-տնտեսական
* Տնտեսության և ֆինանսների
* Իրավաբանության
* Լեզվաբանության և լրագրության

## Ծանոթագրություններ

## Աղբյուրներ
* *Наухацкий В. В., Абдурахманова И. В. и др.* История Ростовского государственного экономического университета (РИНХ). — Ростов-на-Дону: изд-во РГЭУ, 2001. — 276 с.
* РГЭУ «РИНХ» - 75 лет
* Ростовский государственный экономический университет (РИНХ), один из ведущих вузов страны. Вестник. Северный Кавказ.

## Արտաքին հղումներ
* Сайт РГЭУ (РИНХ) 

Կատեգորիա:1931 հիմնադրումներ Ռուսաստանում
Կատեգորիա:1931 հիմնադրումներ բարձրագույն ուսումնական հաստատություններ
Կատեգորիա:Դոնի Ռոստովի համալսարաններ
Կատեգորիա:Ռուսաստանի բարձրագույն ուսումնական հաստատություններ
Կատեգորիա:Ռուսաստանի համալսարաններ
Քանքանյան

**Քանքանյան**, հայկական ազգանուն։

## Ազգանունը կրողներ
* Աղասի Գարեգինի Քանքանյան (1904-1999), քիմիկոս։
* Արամազդ Պարգևի Քանքանյան (1959), ստոմատոլոգ։
* Ժանվալժան Միհրանի Քանքանյան (1927), քանդակագործ։

## Գրական հերոսներ
* **Աշոտ Քանքանյան**, Վարդգես Պետրոսյանի «Վերջին ուսուցիչը» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Դոնի Ռոստովի ֆիզկուլտուրայի և սպորտի ինստիտուտ

**Դոնի Ռոստովի ֆիզկուլտուրայի և սպորտի ինստիտուտ** (), բարձրագույն ուսումնական հաստատություն Ռոստովի մարզի Դոնի Ռոստով քաղաքում, Կուբայի պետական ֆիզկուլտուրայի, սպորտի և զբոսաշրջության համալսարանի մասնաճյուղն է։

## Պատմություն
20-րդ դարի սկզբին Դոնի Ռոստվում չկային սպորտային ուսումնական հատատություններ։ 1915 թվականին քաղաքի որոշ սպրոտային կազմակերպություններ հիմնադրել էին «Բազե» համայնքը։ Դոնի Ռոստով էին գալիս Չեխայի մի շարք ուսուցիչներ, որոնցից էին Անտոն Կուչերան, Բոգումիլ Գոնզատկոն, Լյուբոմիր Ստեֆանովը։ Ռոստուվի Ստեպանովյան գիմնազիայում, Առևտրական և Պետրովի ուսումնարաններում նրանք առաջինը սկսեցին ապագա մարզիչների, ֆիզկուլտուրայի հրահանգիչների պատրաստումը։

1924 թվականի սեպտեմբերի 24-ին Դոնի գործադիր կոմիտեի որոշմամբ կազմավորվել է Դոնի ֆիզկուլտուրայի շրջանային խորհուրդը։

1983 թվականին ԽՍՀՄ Նախարարների խորհրդի ֆիզկուլտուրայի և սպորտի կոմիտեի նախաձեռնությամբ իրականացվել է սպորտային հաստատությունների վերակողմնորոշումը։

1993 թվականին ակադեմիայի կարգավիճակ է ստանում Կրասնոդարի պետական ֆիզկուլտուրայի ինստիտուտը։

2005 թվականին Դոնի Ռոստովի մասնաճյուղը վերափոխվել է Կուբայի պետական ֆիզկուլտուրայի, սպորտի և զբոսաշրջության համալսարանի մասնաճյուղի՝ Դոնի Ռոստովի ֆիզկուլտուրայի և սպորտի ինստիտուտի։

## Հայտնի շրջանավարտներ
* Տրեգուբով Վիկտոր
* Զաբիրովա Զուլֆիա
* Սամուրգաշև Վարտերես
* Իրինա Կորժանենկո
* Անդրեյ Մոիսեև
* Նիկոլայ Սպինև
* Սերգեյ Ֆեդորովցև
* Սվետլանա Բոյկո
* Եվգենիա Լամոնովա

## Ծանոթագրություններ

## Արտաքին հղումներ
* Официальный сайт РИФКиС 

Կատեգորիա:Ռուսաստանի համալսարաններ
Կատեգորիա:1947 հիմնադրումներ Ռուսաստանում
Կատեգորիա:Ռուսաստանի բարձրագույն ուսումնական հաստատություններ
Կատեգորիա:1947 հիմնադրումներ բարձրագույն ուսումնական հաստատություններ
Կատեգորիա:Դոնի Ռոստովի համալսարաններ
Եվգենի Զակ

**Եվգենի Սավելևիչ Զակ** (*Eugeniusz Żak,* ), ֆրանսիացի և լեհ նկարիչ, Փարիզի դպրոցի ներկայացուցիչ։
thumb|''Ձկնորսը''

## Կենսագրություն
Ծնվել է հրեական ընտանիքում, Մինսկի նահանգի Մոգիլնո ագրոքաղաքում (այժմ՝ Մինսկի մարզի Ուզդենսկի շրջան)։ Դպրոցն ավարտել է Վարշավայում։ 1901 թվականից սովորել է Ֆրանսիայում, Մյունխենում և Իտալիայում։ 1904 թվականին վերադարձել է Փարիզ։

Նա մասնակցել է Աշնանային սալոնին (1904 թվականից), Անկախների սալոնին, գեղարվեստի ազգային ընկերության ցուցահանդեսներին։ 1906-1908 թվականներին մեկնել է Բրետան։ Ֆրանսիայում լեհ նկարիչների հասարակության անդամ էր։ 1910 թվականին նրա աշխատանքը ձեռք է բերվել Լյուքսեմբուրգի թանգարանի համար։ 1911 թվականին անհատական ցուցահանդես է ունեցել Druet պատկերասրահում։ 1912 թվականից Académie La Palette-ի պրոֆեսոր է եղել։ 1913 թվականին ամուսնացել է նկարչուհի Յադվիգ Կոնի հետ, ով հետագայում դարձել է «Galerie Zak»-ի կառավարիչը։

Եվգենի Զակի աշխատանքները ցուցադրվել են Փարիզի, Նյու Յորքի, Քյոլնի և Լոնդոնի պատկերասրահներում։ Առաջին համաշխարհային պատերազմի սկզբին նկարիչ ընկերների՝ Իլյա Էրենբուրգի և Ռոման Կրամշտիկի հետ ստիպված է եղել տեղափոխվել Լոզան։ Հետագայում ապրել է Փարիզի հարավում։

1916 թվականին եկել է Լեհաստան՝ իր կնոջ հայրենիք՝ Չեստոխովա քաղաք։ Այցելել է Վարշավա։ Նա համարվում է նկարիչների «Ռիթմ» ոճի (Art Deco) հիմնադիրներից մեկը (Վարշավա, 1922)։ 1922 թվականին նա մեկնել է Գերմանիա, որտեղ աշխատել է Kunst und Dekoration ամսագրի հետ, որտեղ էլ ժամանակակից նկարիչների մասին հոդվածներ է տպագրել։ 1923 թվականին Զակը վերադարձել է Փարիզ, որտեղ կրկին հանդիպել է Զիգմունդ Մենկեսին և Մարկ Շագալին, բացել իր սեփական պատկերասրահը (Gallerie Zak): Նկարչի աճող համբավն ու ֆինանսական հաջողությունները ընդհատվել են նրա հանկարծակի մահով (սրտի կաթվածից, 41 տարեկան հասակում)։ Մահվանից քիչ առաջ Զակին առաջարկվել է ղեկավարել Գերմանիայի Քյոլնi գեղարվեստի ակադեմիայի գեղանկարչության բաժինը։

Զակի ստեղծագործություններում նկատվում է սիմվոլիզմի ազդեցությունը։ Նա նեոդասականության ներկայացուցիչ է համարվում։

## Գրականություն
* Anna Król and Artur Tanikowski, *Colors of Identity: Polish Art from the American Collection of Tom Podl*, National Museum in Kraków: Kraków 2001.
* Artur Tanikowski, *Eugeniusz Zak*, translated by Jarek Król, Pogranicze: Sejny 2003.

## Ծանոթագրություններ

## Արտաքին հղումներ
* http://artinvestment.ru/auctions/9005/biography.html
* http://artru.info/ar/19506/ 
* Culture.pl
* http://www.pinakoteka.zascianek.pl/Zak/Index.htm
* http://www.nzetc.org/tm/scholarly/name-434003.html Фото
* http://www.polinst.ru/grafika_pol.html  Польская графика и рисунок первой половины XX века.
Выставка факсимильных репродукции из собраний Национального Музея в Варшаве
* http://www.novpol.ru/index.php?id=1180 Новая Польша/ Польская живопись
* http://www.warsaw.ru/articles/2005/art07/kultura05-07-05.htm 

Կատեգորիա:Բելառուս նկարիչներ
Կատեգորիա:Լեհ արվեստագետներ
Կատեգորիա:Լեհ նկարիչներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի նկարիչներ
Don’t Call Me Angel

**«Don’t Call Me Angel»** () երգ, որը ձայնագրվել է ամերիկացի երգչուհիներ Արիանա Գրանդեի, Մայլի Սայրուսի և Լանա Դել Ռեյի կողմից` որպես «*[[Չարլիի հրեշտակները (ֆիլմ)|Charlie's Angels]]*» ֆիլմի սաունդթրեքի գլխավոր սինգլ։ Որպես սինգլ` երգը թողարկվել է սեպտեմբերի 13-ին հանրապետական ռեկորդների միջոցով։ Նույն օրը թողարկվել է Հաննա Լյուքս Դավիսի նկարահանած երաժշտական տեսահոլովակը։

## Պատմություն
2019 թվականի հունիսի 27-ին հայտարարվել է, որ Արիանա Գրանդեն, Մայլի Սայրուսը և Լանա Դել Ռեյը միասին աշխատում են մի երգի վրա, որը դառնալու է 2019 թվականի նոր «*Charlie's Angels*» ֆիլմի հիմնական թեման և նույն անվամբ մեդիա արտոնության երրորդ լիամետրաժ ֆիլմը։ Երգի հեղինակների թվում են Ալմա-Սոֆիա Միթինենը, Արիանա Գրանդեն, Իլյա Սալամանզադեն, Լանա Դել Ռեյը, Մաքս Մարտինը, Մայլի Սայրուսը, Սավան Կոտեչան։

## Երաժշտական տեսահոլովակ
2019 թվականի հուլիսին Հաննա Լյուքս Դավիսի կողմից նկարահանված երաժշտական տեսահոլովակը թողարկվել է սեպտեմբերի 13-ին՝ սինգլի թողարկման հետ միաժամանակ։ Պատմական 35 սենյականոց իտալական ոճով դե Լեոնի շենքը (Մալիբու, Կալիֆոռնիա) ֆիլմի նկարահանումների համար հայտնի վայր է դարձել (Բեյոնսեն, Բրիթնի Սփիրսը և Լեդի Գագան այստեղ նկարահանել են իրենց տեսանյութերը) շնորհիվ իր ճանաչելի ներսույթի և մեծ սանդուղքների։ Եզրափակչում հայտնվել է ամերիկացի դերասանուհի և ռեժիսոր Էլիզաբեթ Բենքսը, որը ֆիլմում խաղացել է Սյուզան Բոսլիի դերը։

## Անձինք
*Արիանա Գրանդե` վոկալ, հեղինակ
*Մայլի Սայրուս` վոկալ, հեղինակ
*Լանա Դել Ռեյ` վոկալ, հեղինակ
* Իլյա Սալամանզադե` պրոդյուսեր, հեղինակ, բաս, հարվածային գործիքներ, ստեղնաշար
* Սեմ Հոլլանդ` ձայնագրում

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Արիանա Գրանդեի երգեր
Կատեգորիա:Լանա Դել Ռեյի երգեր
Կատեգորիա:Մայլի Սայրուսի երգեր
Կիրա Սինու

**Կիրա Սինու** (, ), հույն գրող, թարգմանչուհի։
## Կենսագրություն
Սինուի հայրը հույն է, որը Ռուսաստանում բնակվողների երկրորդ սերունդն էր, իսկ մայրը ռուս էր։ 1932 թվականին ընտանիքը տեղափոխվել է Հունաստան։ Կիրան արագորեն սկսել է տիրապետել հունարենին, որն ավելի վատ գիտեր, քան ռուսերեն և գերմաներեն։ Ավարտել է Սալոնիկի գերմանական դպրոցը, ապա՝ զբոսաշրջային դպրոցը։ Աշխատել է որպես էքսկուրսավար, մասնագիտական կադրերի պատրաստման կուրսերի ծառայության աշխատակից։ 70-ական թվականներից զբաղվել է գրական գործունեությամԲ։

Կիրա Սինուն ստեղծագործել է արձակ՝ պատմական և արկածային վեպեր, որոնք հիմնականում հասցեագրված էին միջին դպրոցական տարիքի երեխաներին, ընդհանուր՝ ավելի քան քսան գիրք։

Հունարեն է թարգմանել ավելի քան 100 գիրք, այդ թվում խորհրդային մանկագիր-հեղինակներ Ն. Գոգոլի, Լ. Տոլստոյի, Ֆ. Դոստոևսկու, Ա. Սոլժենիցինի ռուսերեն ստեղծագործությունները։ Թարգմանել է նաև անգլերենից, գերմաներենից։
### Ռուսերեն թարգմանություններ
* Ատլանտիդայի վերջին կայսրը / Թարգմանություն հունարենից О.&nbsp;В.&nbsp;Патруновой. М., 1994. 173, [1]&nbsp;с. ISBN 5-87943-020-0.
* Ամրոցի գաղտնիքը։ Վեպ։ Հզոր գիտափորձ։ Ֆանտաստիկ վիպակ / [Пер. с новогреч. О.&nbsp;Патруновой]. М., 1996. 189, [1]&nbsp;с. ISBN 5-85201-224-6.
* Կերպարներ / Пер. с греч. Юрия Смышляева. М., 2005. 254, [1]&nbsp;с. ISBN 5-9639-0036-0
## Ծանոթագրություններ

## Արտաքին հղումներ
* Краткая справка
* ''Попова Н.'' «Дрожащие силуэты» Киры Сину
* Список трудов (греч.) 

Կատեգորիա:Հույն թարգմանիչներ
Կատեգորիա:Հույն գրողներ
Թեոֆրաստ Ռենոդո

**Թեոֆրաստ Ռենոդո** (, ), ֆրանսիացի բժիշկ և հրատարակիչ, ժամանակակից ժուռնալիստիկայի հիմնադիրներից։ 1631 թվականի մայիսի 30-ից հրատարակվեց «La Gazette» թերթը, որն ընդունված է համարել եվրոպական առաջին թերթ։

## Կենսագրություն
մինի|Թեոֆրաստ Ռենոդոյի արձանը, Փարիզի Լյոտես փողոցում, հեղինակ Ալֆրեդ Բուշե
1630 թվականի սկզբից Ռենոդոն հիմնականում զբաղվում էր բժշկական գործունեությամբ։ Շնորհիվ կարդինալ Ռիշելյեի հետ ծանոթության նա ստացավ պալատական բժշկի պաշտոն, և Ֆրանսիայում առաջին տեղեկատվական բյուրեն բացելու թույլտվություն։ Բացի դրանից, Ռենոդոն բացեց բարեգործական պոլիկնինիկա, որտեղ անվճար կամ չնչին գումարով աղքատ փարիզցիներին բժշկական ծառայություններ էին մատուցում։ 1630 թվականին Ռենոդոն նորությունների թռուցիկ ստեղծելու թույլտվություն ստացավ, իսկ արդեն 1631 թվականի մայիսի 30-ին լույս տեսավ նրա «La Gazette» թերթի առաջին համարը։ «La Gazette» թերթը դարձավ եվրոպական առաջին թերթերից մեկը, որը նման է այսօրվա ձևաչափին։ Թերթերի կրկնօրինակումը կատարվում էր տպագրման եղանակով, ընդհանուր առմամբ տպվում էր մոտ 1200 օրինակ։ Թերթի հիմնական բովանդակությունը կազմված էր միջազգային և պետական նորություններից, թերթի համար առանձին կարևոր հոդվածներ էր գրում թագավոր Լյուդովիկոս XIII-ը և կարդինալ Ռիշելյեն։ Ռենոդոյի կողմից կատարած չափազանց կարևոր նորամուծություն էր թերթում մասնավոր հայտարարությունների տեղադրումը։ Կարդինալ Ռիշելյեի և Լյուդովիկոս XIII-ի մահից հետո Ռենոդոյի գործերը վատացան՝ մասնավորապես փարիզյան համալսարանը Ռենոդոյին արգելեց բժշկական գործունեությամբ զբաղվել մայրաքաղաքում, որովհետև նա իր դիպլոմը ստացել էր Մոնպելիեից։ Ռենոդոյի երկրորդ կնոջից ամուսնալուծվելուց հետո նրա ֆինանսական դրությունը վատթարացավ, և նա մահացավ աղքատության մեջ։ «La Gazette»-ի հրատարակությունը շարունակեց որդին՝ Թեոֆրաստ Ռենոդոն։ Թերթի հրատարակությունը դադարեց 1915 թվականին։

## Լրագրողական գործունեություն
մինի|Ռենոդոյի արձանը հայրենի քաղաքում
Թեոֆրաստ Ռենոդոն ստեղծեց հասցեների բյուրո (գովազդային գործակալության նախատիպ), ընդ որում միայն հարուստներն էին վճարում գովազդի տեղադրման համար, բացի դրանից ստեղծեց նաև տեղեկատվական գործակալություն («թարգմանիչների բյուրո», այն տեղեկատվությունը, որը չէր տեղավորվում թերթում Ռենոդոն վաճառում էր այլ հրատարակիչների)։ Թեոֆրաստը ստեղծեց նաև տարեգիրք։

Ռենոդոյի թերթը բացարձակ միապետության պրոպագանդայի միջոց էր, որն ստեղծվել էր իշխանությունների նախաձեռնությամբ։ Թագավորը և կարդինալը վերահսկում էին ռազմական գործունեությանը և քաղաքականությանը վերաբերող նյութերին։ Առաջին յոթ տարիներին թերթը հրատարակվել է առանց համարի, նորությունները ֆրանսերեն լեզվով էին։ Տպաքանակը այդ ժամանակի համար շատ էր 1200 (200-ը Փարիզում, 100-ը շրջաններում), ուրիշ աղբյուրների համաձայն՝ 300-ից 800 օրինակ։ Սկզբում թերթն ուներ 2, այնուհետև 4, 6, 8 և 12 էջ։ Թերթը բաժանված էր երկու մասի՝ տեղեկատվական  և զվարճացնող։ Թերթի առաջին համարներում Ռենոդոն հրատարակել է արտասահմանյան հրատարակությունների նյութեր։

## Հիշատակ
Փարիզում կա Ռենոդոյի հուշարձանը։

1926 թվականից Ֆրանսիայում ամեն տարի պարգևատրում են Ռենոդո մրցանակով։

## Ծանոթագրություններ

## Արտաքին հղումներ
* 
* 
* 

Կատեգորիա:Ֆրանսիացի բժիշկներ
Կատեգորիա:Ֆրանսիացի լրագրողներ
Կատեգորիա:Ֆրանսիացի պատմաբաններ
Ռիչֆիլդ (Յուտա)

**Ռիչֆիլդ** (), քաղաք Յուտա նահանգում (ԱՄՆ)։ Սևիեր շրջանի վարչական կենտրոնն է և շրջանի ամենախոշոր քաղաքը։ Ըստ 2010 թվականի տվյալների` Ռիչֆիլդի բնակչությունը կազմում է 7551 մարդ (նահանգի խոշորագույն քաղաքների ցանկում 71-րդը)։

## Աշխարհագրական դիրք

Համաձայն ԱՄՆ-ի բնակչության մարդահամարի բյուրոյի՝ քաղաքն ունի 13,7 կմ² ընդհանուր մակերես։ Քաղաքի միջով անցնում է միջնահանգային I-70 ավտոմայրուղին։

### Կլիմա
Ըստ Կյոպպենի կլիմաների դասակարգման՝ Ռիչֆիլդի կլիման տափաստանային է (BSk): Տարեկան միջին ջերմաստիճանը 4,5&nbsp;°C է, ամենատաք ամիսը հուլիսն է (միջին ջերմաստիճանը 16,8&nbsp;°C է), ամենացուրտը՝ հունվարը (միջին ջերմաստիճանը −4,9&nbsp;°C է)։ Տեղումների տարեկան միջին քանակը 373,4 մմ է։

## Պատմություն
1863 թվականի հուլիսին Ջորջ Բինը ուղևորվել է էքսպեդիցիայի դեպի Սևիր գետ՝ բնակության համար նոր վայրեր փնտրելու նպատակով։ Նա գտել է ջրի աղբյուր, որի շուրջն էլ հիմնադրվել է Ռիչֆիլդը։ Քաղաքի անվանումը ընտրվել է ի պատիվ բնակավայրը շրջապատող բերքառատ բնահողերի։ Ռիչֆիլդում առաջին դպրոցը կառուցվել է 1865 թվականին, ապա սկսվել է ամրոցի կառուցումը։ 1865 թվականին հնդիկները ձորում սպանել են երկու աշխատողի, իսկ հետո՝ երեք նորաբնակների, ինչը հանգեցրել է բնակչության տարհանմանը։ 1871 թվականին բնակիչների մեծ մասը վերադարձել է քաղաք։

Ռիչֆիլդը համարվում է կենտրոնական Յուտայի առևտրական և մշակութային կենտրոնը։ Քաղաքում է գտնվում մունիցիպալ օդանավակայանը, հիվանդանոցը։ Այն շրջապատված է ազգային պարկերով՝ Զայոն, Բրայս և Կապիտոլ-Րիֆ։

## Բնակչություն
2010 թվականի մարդահամարի տվյալներով՝ Ռիչֆիլդի բնակչությունը կազմել է 7551 մարդ, որոնցից 50 %-ը տղամարդ էր, 50 %-ը՝ կին, քաղաքում եղել է 2553 տնտեսություն, 1871 ընտանիք։ Քաղաքի տարածքում տեղակայված է եղել 2553 շինություն՝ 186,3 շինություն մեկ քառակուսի կիլոմետր տարածքի վրա։ Բնակչության կազմ. սպիտակներ՝ 94,4 %, աֆրոամերիկացիներ՝ 0,3 %, ասիացիներ՝ 0,4 %, բնիկ ամերիկացիներ՝ 1,7 %:

Ըստ 2010 թվականի մարդահամարի՝ քաղաքի բնակչության 32,2 %-ը 18 տարեկանից ցածր էր, 4,6 %-ը՝ 18-21 տարեկան, 50 %-ը՝ 21-65 տարեկան, իսկ 13,2 %-ը՝ 65 և ավելի տարեկան։ Ռիչֆիլդում ամեն 100 կնոջը համապատասխանել է 99,9 տղամարդ, ընդ որում, 100 չափահաս կնոջը՝ 98,7 հասակակից տղամարդ։ Բնակչության միջին տարիքը կազմել է 30,9։

2553 տնային տնտեսություններից 73,3 %-ը ընտանիքներ են եղել, որոնցից 60,3 %-ը միատեղ բնակվող ամուսնական զույգերն են, 9,0 %-ը կանայք են, որոնք բնակվում են առանց ամուսինների, և 3,9 %-ը տղամարդիկ են, որոնք բնակվում են առանց կանանց։ 26,7 %-ը ընտանիք չի ունեցել։

Միջինում տնային տնտեսություններ վարում էր 2,88 մարդ, իսկ ընտանիքի միջին չափը 3,42 մարդ էր։ Միայնակ բնակվել է բնակչության 23,5 %-ը, 11,0 % կազմել են միայնակ ծեր մարդիկ (65 տարեկանից բարձր)։

## Տնտեսություն
2014 թվականին 16 տարեկանից բարձր 5351 մարդուց 2892-ը ունեցել է աշխատանք։ Ընդ որում, տղամարդկանց եկամտի միջնարժեքը կազմել է տարեկան 45 747 ԱՄՆ դոլար, իսկ կանանցը՝ 27 383 դոլար։ 2014 թվականին մեկ ընտանիքի եկամտի միջնարժեքը կազմել է տարեկան 53 972 $, տնային տնտեսությանը՝ 40 500 $, մեկ անձի տարեկան եկամուտը՝ 17 581 $։

## Ծանոթագրություններ

## Արտաքին հղումներ
* Ռիչֆիլդի երկրաբանական տվյալները 
* Ռիչֆիլդ քաղաքի պաշտոնական կայք

Կատեգորիա:Յուտայի շրջաններ
Կատեգորիա:1864 թվականին հիմնադրված բնակավայրեր
Կատեգորիա:1864 հիմնադրումներ
Կատեգորիա:Յուտայի քաղաքներ
Յանա Չուբ

**Յանա Գենադևնա Չուբ** (, ), ռուս ֆուտբոլիստուհի, «Կուբանոչկա» ակումբի կիսապաշտպան։ Ռուսաստանի սպորտի վարպետ (2016)։

## Կենսագրություն
Ռոստովյանի ֆուտբոլի սան է, առաջին մարզիչը եղել է Դենիս Սաֆրոնովը։ Մեծ ֆուտբոլ սկսել է խաղալ «Դոն» (Ազով) ակումբում, ավելի ուշ՝ Ռոստովի ԲԿՄ-ում։ 2008 թվականին Ռուսաստանի առաջնության բրոնզե մեդալակիր է։

2008 թվականից խաղացել է «Կուբանոչկա» (Կրասնոդար) ակումբում։ 2009 թվականին իր ակումբի հետ դարձել է առաջին լիգայի մրցաշարի հաղթող, 2010 թվականից հանդես է եկել բարձրագույն լիգայում։ Ռուսաստանի առաջնություններում անցկացրել է ավելի քան 150 խաղ։ Բազմիցս դարձել է Ռուսաստանի գավաթակիր (2014, 2015, 2016)։ Մի շարք հանդիպումների ժամանակ խաղադաշտ է մտել որպես ավագ։

Ռուսաստանի ուսանողական հավաքականի կազմում մասնակցել է 2013 թվականին Կազանում կայացած Ունիվերսիադային, որտեղ ռուսներն զբաղեցրել են իններորդ տեղը՝  մրցաշարում հաղթելով վեց խաղում և մեկ գոլ խփելով Էստոնիայի հավաքականի դարպասին։

Ավարտել է Ռոստովի ֆիզկուլտուրայի և սպորտի ինստիտուտը։ Ակումբում խաղալուն զուգահեռ մանկական մարզիչ է աշխատում «Կուբանոչկայի» դպրոցում։

## Ծանոթագրություններ

## Արտաքին հղումներ
* 
* Профиль на сайте ЖФК «Кубаночка» 
* Елена Порожнюк и Яна Чуб: тренер и игрок
 

Կատեգորիա:Ռուս ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Կանանց ֆուտբոլի կիսապաշտպաններ
Կատեգորիա:Ռուսաստանի սպորտի վարպետներ
Կատեգորիա:Ռուս ֆուտբոլային մարզիչներ
Սոֆիայի տեխնիկական համալսարան

**Սոֆիայի տեխնիկական համալսարան, ՍՏՀ** (, (*քաղաքի անունը չի մտնում պաշտոնական անվանման մեջ, բայց ավելանում է տարբերման համար), [[Բուլղարիա]]յի խոշորագույն տեխնիկական համալսարան։ Մասնաճյուղեր ունի [[Պլովդիվ]]ում և [[Սլիվեն]]ում։

Համալսարանում ուսանում են մոտավորապես 18 000 ուսանող, որոնցից գրեթե 10 %-ը կազմում են օտաերկրացիները։ Համալսարանը ընդգրկվում է Բուլղարիայի խոշորագույն ինը տեխնիկական բուհերի միավորման մեջ։

== Պատմություն ==
Համալսարանը հիմնադրվել է [[1953 թվական]]ին որպես Մեքենա-էլեկտրատեխնիկական ինստիտուտ, երբ Պետական պոլիտեխնիկումը (1942-1953) բաժանվել է 4 բարձրագույն ինժեներական ինստիտուտի՝
* Մեքենա-էլեկտրատեխնիկական ինստիտուտ (այսօր՝ Տեխնիկական համալսարան),
* Ինժեներա-շինարարական ինստիտուտ (այսօր՝ Ճարտարապետության, շինարարության և երկրաբաշխության համալսարան),
* Քիմիա-տեխնոլոգիական ինստիուտ (այսօր՝ [[Քիմիական տեխնոլոգիայի և մետաղագործության համալսարան]]),
* Լեռնա-երկրաբանական ինստիտուտ։

ՄԷԻ [[1965 թվական]]ին անվանափոխվել է *'Բարձրագույն Մեքենա-էլեկտրատեխնիկական ինստիտուտ**։ Հետո նրան շնորհվել է [[Լենին]]ի անունը և այն մինչև 1990-ական թվականների սկիզբը կոչվել է **Վ. Ի. Լենինի անվան բարձրագույն Մեքենա-էլեկտրատեխնիկական ինստիտուտ**։ [[1995 թվական]]ի [[հուլիսի 21]]-ի [[Բուլղարիայի խորհրդարան|Բուլղարիայի ազգային խորհրդի]] որոշմամբ ստացել է [[համալսարան]]ի կարգավիճակ և անվանափոխվել է **Տեխնիկական համալսարան**։

== Ուսումնական կառուցվածք ==
Համալսարանի կրթական նախագիծը միավորում է՝
* **ֆակուլտետներ**՝
** Սոֆիայում, 11 հիմնական և 3 գործառական ֆակուլտետ ([[գերմաներեն]], [[անգլերեն]], [[ֆրանսերեն]] դասավանդմամբ),
** Պլովդիվում, 2 հիմնական ֆակուլտետ,
** Սլիվենում, 1 հիմնական ֆակուլտետ,
* **քոլեջներ (բուհեր)**, Սոֆիայում և Սլիվենում,
* **միջին մասնագիտացված ուսումնարաններ*', Սոֆիայում և Պրավեցում,
* դեպարտամենտներ և կենտրոններ։

== Գիտական կառուցվածք ==
Գիտական և կիրառական գործունեությունը կազմակերպվում է հետևյալ ստորաբաժանումներում՝
* Գիտահետազոտական սեկտոր, որն իր մեջ ներառում է 15 գիտահետազոտական և գիտակիրառական լաբորատորիա
* 5 փոքր ձեռնարկություններ՝ ԵՖՏՈՄ-ՅՈՆ, ԵՖՏՈՄ-ԽԻՄ, ՄՈԴ-ՄԱՆ, ՄՈՒՍԱՏ, ԵՄՆՄ
* Ուսումնական-փորձառական ձեռնարկություն (*Ուսումնական գործարան'')

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բուլղարիայի բարձրագույն ուսումնական հաստատություններ
Կատեգորիա:1945 հիմնադրված կրթական հաստատություններ
Կատեգորիա:Բուլղարիայի համալսարաններ
Կատեգորիա:Սոֆիայի համալսարաններ
Կատեգորիա:1945 հիմնադրումներ Բուլղարիայում
Օռլեանի համալսարան

**Օռլեանի համալսարան** (), ֆրանսիական պետական համալսարան Օռլեանում։

## Պատմություն
մինի|Արի Բրուանդ, համալսարանի տնօրենը 2016 թվականից
Համալսարանի պատմությունը սկսվել է 1230 թվականից։ Այդ ժամանակ Սորբոնում արգելված էր հռոմեական իրավունքի դասավանդումը և ուսանողները ստիպված դպրոցներ էին փնտրում Փարիզից դուրս։ 1235 թվականին Գրիգորի IX-ը թույլատրեց Օռլեանում իրավունք դասավանդել, այդպես ստեղծվեցին իրավաբանական դպրոցներ, որոնք գործեցին կես դար։ Հռոմի պապ Կլեմենտ V-ը 1306 թվականին հիմնեց համալսարան, որը դարձավ երրորդը, Սորբոնի և Տուլուզի համալսարաններից հետո։ Այնտեղ դասավանդվում էր և՛ հռոմեական, և՛ քաղաքացիական իրավունք։ Միջնադարում  այստեղ սովորել է 5 հազար ուսանող՝ Ֆրանսիայից, Գերմանիայից, Լոթարինգիայից, Բուրգունդիայից, Շամպայնից, Պիկարդիայից, և Շոտլանդիայից, 4 դար շարունակ համալսարանը մեծ համբավ ունեցավ ողջ Եվրոպայում։ Համալսարանը անկում ապրեց և 1793 թվականին որոշում ընդունվեց այն փակել։ Համալսարանը նորից բացվեց 1960 թվականին։

## Կառուցվածք
մինի|Համալսարանի մեծ դահլիճը
Համալսարանն ունի 4 ֆակուլտետ, ինստիտոտ և պոլիտեխնիկական դպրոց։

### Ֆակուլտետներ
* Լեզուների, գրականության և հումանիտար գիտությունների ֆակուլտետ,
* Իրավագիտության, տնտեսագիտության և կառավարման ֆակուլտետ,
* Ճշգրիտ գիտությունների ֆակուլտետ,
* Ֆիզիկական դաստիարակության և սպորտի ֆակուլտետ։

## Հայտնի շրջանավարտներ
* Յոհան Րեյխլին — գերմանացի փիլիսոփա և հումանիստ,
* ժան Կալվին — աստվածաբան, կալվինականության հիմնադիր,
* Էթիեն դե լա Բոեսի — ֆրանսիացի գրող և փիլիսոփա,
* Թեոդոր Ագրիպպա դ՝Օբինե — ֆրանսիացի պոետ, գրող և պատմաբան,
* Թեոֆրաստ Ռենոդո — լրագրող, «La Gazette» թերթի հրատարակիչ,
* Պիեռ դը Ֆերմա — ֆրանսիացի մաթեմատիկոս, անալիտիկ երկրաչափության, մաթեմատիկական անալիզի, հավանականությունների տեսության և թվերի տեսության հեղինակներից մեկը,
* Մոլիեր — դասական կատակերգության հեղինակ, թատրոնի ղեկավար և դերասան,
* Շառլ Պերո — հեքիաթագիր, պոետ և քննադատ,
* Էստաշ Դեշան — ֆրանսիացի պոետ,
* Ժան դը ԼաԲրյուեր— ֆրանսիացի գրող-բարոյախոս։

## Ծանոթագրություններ

## Արտաքին հղումներ
* Сайт университета

Կատեգորիա:Ֆրանսիայի համալսարաններ
Դիսկրետ չափ

մինի|325x325փքս|Դիրակի չափի սխեմատիկ ներկայացում գծի միջոցով աճեցված աղեղով: Դիրակի չափը դիսկրետ չափ է, որի չափը կուտակված է 0-ի վրա: Դիրակի չափը հավասար է 1, երբ բազմության մեջ կա 0 և 0, երբ բազմության մեջ չկա 0:

Մաթեմատիկայում ավելի կոնկրետ չափի տեսությունում , իրական առանցքի վրա չափը կոչվում է **դիսկրետ չափ** （ըստ Լեբեգի չափի), եթե այն կենտրոնացված է հաշվելի բազմության վրա։ Նկատենք, որ կարիք չկա, որ հենումը լինի դիսկրետ բազմությւոն։ Երկրաչափորեն դիսկրետ չափը կշիռ ունեցող կետերի համախումբն է։

## Սահմանումը և հատկությունները
Ըստ Լեբեգի չափի \mu չափը սահմանվում է իրական թվերի առանցքի [0, \infty]արժեքների բազմության վրա, որպես դիսկրետ չափ, եթե գոյություն ունի այնպիսի թվերի հաջորդականություն
: s_1, s_2, \dots \,,
որ
: \mu(\mathbb R\backslash\{s_1, s_2, \dots\})=0.:
Դիսկրետ չափի ամենապարզագույն օրինակը իրական առանցքի վրա Դիրակի դելտա ֆունկցիան, որը ներկայացվում է \delta(\mathbb R\backslash\{0\})=0 և \delta(\{0\})=1.

Ավել ընդհանուր, եթե  s_1, s_2, \dots իրական թվերի վերջավոր հաջորդականություն է, a_1, a_2, \dots-ը թվերի հաջորդականություն է [0, \infty]-ից, որն ունի նույն երկարությունը, կարող ենք ընդունել Դիրակի չափը \delta_{s_i}-ն, որպես
: \delta_{s_i}(X) = 
\begin{cases} 
1 & \mbox { if } s_i \in X\\ 
0 & \mbox { if } s_i \not\in X\\ 
\end{cases} 

: Կամայական Լեբեգի չափելի Xբազմության համար։ Ապա չափը կլինի
: \mu = \sum_{i} a_i \delta_{s_i}
: դիսկրետ չափ է։ Փաստացի, կարող ենք ապացուցել, որ կամայական դիսկրետ չափ իրական առանցքի վրա ունի որոշակի ընտրած հաջորդականոււթյունների տեսք s_1, s_2, \dots և a_1, a_2, \dots

## Ծանոթագրություններ
* 

Կատեգորիա:Չափի տեսություն
Արունա Լամա

**Արունա Լամա** (), ), նեպալական երաժշտության հռչակավոր երգիչներից։ Առավել հայտնի է որպես «Սարերի սոխակ»։ Կատարել է նեպալական հարյուրավոր երգեր, այդ թվում՝ նեպալական կինոյի համար և անջնջելի հետք է թողել որպես նեպալական երաժշտության լավագույն կատարողներից մեկը։

## Կենսագրություն
Արունա Լաման ծնվել է 1945 թվականի սեպտեմբերի 9-ին Ղում Պահարում, Դարջիլինգ, Բրիտանական Հնդկաստան, նեպալցի՝ Սարյա Բահադուր Լամա և Սանմայա Լամայի ընտանիքում։ Նրա մորեղբայրը՝ Ս. Լաման, Արունային ոգեշնչել է երգել 7 տարեկանից։ 11 տարեկան հասակում Արունան հաղթել է երաժշտական մրցույթում, որը կազմակերպվել էր Գորխա Դուխա Նիվարակ Սամմելանի (GDNS) կողմից՝ 1956 թվականին, և այնուհետև էլ երբեք հետ չի ընկրկել։ Ամբեր Գուրունգը, նեպալական երաժշտության հետևորդներից մեկը, նրան երգել է սովորեցրել 1958 թվականից։ Արունա Լաման ուսում է ստացել Մունգպուի հիմնական դպրոցում, Ջալպահար, և Սբ. Թերեզայի դպրոցում, Դարջիլինգ։ Արվեստի մագիստրոսի որակավորում է ստացել Դարջիլինգի պետական քոլեջում։ 1963 թվականին Արունա Լաման ամուսնացել է նեպալցի երաժիշտ Սարան Պրադհանի հետ։ 1974 թվականին ամուսինը մահացել է, և նա մնացել է իր երկու երեխաների՝ Սապնա (Պրադհան) Թապայի և Սուպրիթ Ռաջ Պրադհանի հետ։ Նա ջանասիրաբար աշխատել է երեխաներին մեծացնելու համար, Սբ Ալֆոնսոյի դպրոցում աշխատել է որպես ուսուցչի օգնական (1965) և, վերջապես, աշխատանք է գտել Դարջիլինգի՝ Կաստաների և ցեղերի բարեկեցության պլանավորման գրասենյակում, որտեղ աշխատել է մինչև 1998 թվականը։ Չնայած կյանքի բոլոր դժվարություններին շարունակել է երգել մինչև իր վերջին շունչը։

## Երաժշտություն
Արունա Լաման աշխատել է բազմաթիվ անվանի կոմպոզիտորների, հատկապես՝ Ամբեր Գուրունգի, Կարմա Յոնզոնի, Գոպալ Յոնզոնի, Շանթի Թաթալի, Նարայան Գոպալի, Մանի Քամալ Չեթթրիի և Դիբյա Խալինգի հետ։ Նրա առաջին երգը գրվել է Ամբեր Գուրունգի բառերի հիման վրա՝ Բհուպի Շերչանի կողմից՝ 1961 թվականին։ Նրա դասական հիթերից են՝ «Eh Kancha Malai Sunko Tara»-ն, «Phool Lai Sodhey»-ը, «Pohor Saal Khusi Phatda»-ն, «Hera Na Hera Kancha»-ն, «Laharey Bara Ghumauney Chautari»-ը, «Eklai Basda»-ը և «Nepali Gaurav Garchau Afnaipanma»-ն։ Նա նաև երգել է մի շարք նեպալական ֆիլմերում, ինչպիսիք են՝ «Մաիթիգարը», «Պարալ Կո Աագոն» և «Կանչին», այս կինոնկարների երգերը հիշվում են նույնիսկ այսօր։

## Մրցանակներ
Արունա Լաման բազմաթիվ մրցանակների է արժանացել ինչպես Նեպալում, այնպես էլ Հնդկաստանում իր երգերի և նեպալական երաժշտության մեջ ունեցած ավանդի համար։ Այդ մրցանակներից են՝ Սանգիտ Պուրասկարը (1966), Սուր Սրինգար Սամմելան Պուրասկարը (1966), Միտրասեն Պուրասկարը (Assam Nepali Sahitya / Sanskritik Parishad 1975), Դիշարի Պուրասկարը (Կալկաթա 1980), Բհանու Ակադեմիայի Պուրասկարը (Դարջիլինգ 1982) և այլն...

## Երգացանկ
* Kancha Malai Sunko Tara
* Phool Lai Sodhey
* Pohor Saal Khusi Phatyo
* Nepali Gaurav Garchau Afnaipanma
* Manma Timro
* Hanga Hanga
* Aankhama Mero
* Udas Mero
* Chautarima Basera
* Eklai Basda
* Sabaile Bhanthe
* Hera Na Hera Kancha
* Aankhaharule
* Laharey Bara Ghumauney Chautari
* Udi Jaaun Bhane Panchi Hoina (ֆիլմ՝ «Պարալ Կո Աագո»)
* Himal Sari Ma (ֆիլմ՝ «Կանչի»)
* Yee Timra Muskan (ֆիլմ՝ «Կանչի»)
* Kala Kala Sala Sala (ֆիլմ՝ «Կանչի»)

## Ծանոթագրություններ

Կատեգորիա:Նեպալցի երգիչներ